ועדת העבודה, הרווחה והבריאות, כנסת 20, פרוטוקול מספר 663, 2017-12-25 09:37

אלי אלאלוף: אנחנו היום ה-25.12.2017, לעם שמאמין בישו נאחל חג שמח, Happy Christmas, ז' בטבת תשע"ח, השעה 9:37 דקות.

אלי אלאלוף: אנחנו בתקנות הגנה על בריאות הציבור, בקשה לדיון חדש על פי סעיף 115 לתקנון הכנסת, בסעיפים הבאים, בעצם בעברית פשוטה רביזיה.

אלי אלאלוף: הערה אחת, תקנות 3(ב)(11) , שתיים, תקנה 15, שלוש, על כל התקנות של אלאלוף, שהן כלליות, על הכול, סעיף ארבע זה סעיף 5, הנתרן, וחמש זה ביטול שלב הביניים.

אלי אלאלוף: חברים, אם אתם רוצים שנדבר על זה, במקרה היום, לשמחתי, הורידו מאיתנו בשלב זה את נושא הנכים.

אלי אלאלוף: אני מקווה שזה יחזור מהר לשולחן הזה כדי שסוף סוף נפסיק לטרטר אותם.

אלי אלאלוף: פה יש לנו את כל הזכויות של הטרטור, הוא על חשבון הח"כים למיניהם וגם השרים, ואני מצטער על כך כי זו לא אוכלוסייה שצריכה לסבול, רק צריכים לפתור להם את הבעיות.

אלי אלאלוף: שתיים, אני שמח להודיע, שמי שעוד לא יודע, יש לנו ועדת משנה לנגב, בראשותו של חבר הכנסת מאיר כהן, ותודה, שוב, שלקחת אחריות על זה, כמו שמוטקה גם לקח על הצפון.

אלי אלאלוף: ותאמינו לי, רק לעקוב אחרי מוטקה זה חצי משרה נוספת, אז באמת בראבו.

אלי אלאלוף: ואנחנו ניכנס לנושא.

אלי אלאלוף: יש שתי אפשרויות, אם תורידו את הרביזיות שלכם אז נגיד שלום ולהתראות.

אלי אלאלוף: אם אתם רוצים לדון ברביזיות אז נלך אחת אחת ונוריד או נעלה או נסכים, חלק מהדברים כבר תוקנו.

מירב בן ארי: אדוני, אני אסיר את ה - - -

אלי אלאלוף: רק אגמור, מירב.

אלי אלאלוף: אז הרביזיה שעשתה הכי הרבה רעש, על הסימון של הגבינה הצהובה, הוסרה על ידי חבר הכנסת איתן ברושי בעצמו ולכן היא לא מופיעה פה.

אלי אלאלוף: שלא תחשבו ששכחנו, וזו זכותו המלאה, ועכשיו - - -

מירב בן ארי: ועכשיו, אדוני , אני גם אסיר את הרביזיה שלי לאחר שמנכ"ל משרד הבריאות הבטיח שהסעיף הזה יוסר.

<נעה בן שבת: אז אם הוא יוסר צריך - - -

מירב בן ארי: אם הוא יוסר, ודאי.

מירב בן ארי: סעיף 15(ב), כבר הצבענו עליו, על הסרבול וההעמסה, בעיקר על מפעלי מזון - - -

<נעה בן שבת: לא, אז חייבים רביזיה.

מירב בן ארי: אז אני לא אסיר את הרביזיה.

<נעה בן שבת: את לא יכולה.

אלי אלאלוף: אוקיי, אז ההצבעה הראשונה שתהיה עכשיו, אנחנו מקיימים דיון על הרביזיה, אז פותחים דיון על הרביזיה.

<נעה בן שבת: אז צריך להצביע קודם על זה שתהיה רביזיה על הנושא הזה ו - - -

אלי אלאלוף: על הכול או כל אחד לחוד?

<קריאה: נלך סעיף סעיף.

מאיר כהן: בשביל מה סעיף סעיף?

אלי אלאלוף: אוקיי, אז אנחנו הולכים על תקנה 3(ב)(11) .

נורית קורן: זה מה שאני הגשתי.

אלי אלאלוף: אז מי בעד לפתוח?

נורית קורן: זה מה שאני הגשתי, הסימון על המוצרים הקטנים.

נורית קורן: אז אני - - -

אלי אלאלוף: רגע, רגע, צריך להצביע על לפתוח את ה - - -

נורית קורן: לא, אני פשוט שואלת, אני רק שואלת.

אלי אלאלוף: אז מי בעד לפתוח הרביזיה הזאת?

אלי אלאלוף: אנחנו בעד.

אלי אלאלוף: מי נגד?

אלי אלאלוף: אין.

אלי אלאלוף: בעד – רוב

אלי אלאלוף: נמנעים – אין הבקשה לרביזיה על סעיף 3(ב)(11) אושרה

אלי אלאלוף: אז אפשר לדון בזה?

<נעה בן שבת: כן.

אלי אלאלוף: אז תפתחי.

נורית קורן: אני ביקשתי לשים את הרביזיה כדי שאנחנו נמשיך לקבל גם את הטבלה של הערכים הקלוריים במוצרים הקטנים וגם שיהיה סימון אדום על המוצרים הקטנים.

נורית קורן: בעצם המוצרים הקטנים זה מה שהילדים רוכשים ואנחנו בדרך כלל, גם אנחנו המבוגרים, קונים אריזה גדולה, אנחנו משתמשים ביחידות הקטנות ואנחנו רוצים לדעת כמה יש בכל דבר - - -

מירב בן ארי: אז תקראי על האריזה הגדולה.

נורית קורן: אבל האריזה הגדולה לא תמיד נשארת ולפעמים גם פותחים את האריזה הגדולה.

מירב בן ארי: אז תקראי, אם זה חשוב לך תקראי, מה - - -

נורית קורן: מירב, יש כאן חידוש ולכן אני פותחת ואומרת ואני חושבת שהדבר הזה חשוב מאוד, חשוב שיהיה מסומן על האריזות הקטנות כדי שאנחנו נוכל לדעת, כי אנחנו לא צורכים את האריזה הגדולה, אנחנו צורכים את היחידות.

נורית קורן: ואם היה עד עכשיו, לא נראה לי שיש סיבה לבטל את זה עכשיו.

נורית קורן: זה הכול.

נורית קורן: יש מצב קיים, צריך להשאיר אותו.

אלי אלאלוף: עוד מישהו רוצה להתייחס?

מירב בן ארי: כן.

אלי אלאלוף: אני מרשה לכל אחד להתייחס רק פעם אחת ברביזיה.

יעל כהן-פארן: בכל רביזיה.

אלי אלאלוף: לא, סתם, סתם.

אלי אלאלוף: יש לי שעתיים פנויות.

נורית קורן: אין לך את כל הלחץ של האנשים עם מוגבלות עכשיו.

אלי אלאלוף: זה נכון.

נורית קורן: זה זמני.

אלי אלאלוף: אפילו אשתי עכשיו לא בלחץ.

אלי אלאלוף: בבקשה, דב.

דב חנין: תודה לך, אדוני היושב ראש, אני רוצה לתמוך בבקשתה של חברת הכנסת קורן לתיקון הסעיף הזה.

דב חנין: מעבר לדברים הנכונים שהיא אמרה אני רוצה להדגיש שני היבטים נוספים.

דב חנין: כשאנחנו מדברים על המוצרים הקטנים אנחנו מדברים על חטיפים שהמשמעות שלהם, במיוחד לילדים, היא משמעות מאוד מאוד גדולה ועל הילדים אנחנו רוצים להגן במיוחד.

דב חנין: אנחנו יצרנו מצב אבסורדי, שדווקא המוצרים שהנגישות שלהם לילדים היא הנגישות הכי גדולה, דווקא הם לא מסומנים.

דב חנין: באיזה שהוא מקום יצרנו מצב הפוך, שבו אנחנו מגנים יותר על ציבור מבוגרים מאשר על ציבור ילדים וזה לא כל כך הגיוני, לא כל כך נכון, ואני פונה למשרד הבריאות לשקול את הנושא מחדש.

דב חנין: הדבר השני, אמרה את זה גם חברת הכנסת יעל כהן-פארן בדיונים קודמים, אנחנו מעוניינים לצמצם באריזות, אנחנו לא רוצים שיצרן, במקום - - - רוברט, אני רוצה גם אותך לנסות לשכנע בעניין הזה.

דב חנין: אנחנו רוצים לגרום ליצרן, אם יש לו הרבה חטיפים, להכניס את כולם לאריזה אחת ולא שיהיה לו אינטרס כל חטיף וחטיף, להקטין אותו קצת ולשים אותו באריזה נפרדת.

דב חנין: העברנו חוק אריזות פה בכנסת במאמצים מאוד מאוד גדולים, אגב קואליציה ואופוזיציה, זה היה אחד המפעלים הגדולים שעשינו בשנים האחרונות בתחום הסביבתי, כדי שיהיו פחות אריזות, עכשיו אנחנו בעצם מייצרים פה מנגנון שמתמרץ את היצרנים לארוז כל מוצר ומוצר בנפרד ולארוז אותו באריזה קטנה.

דב חנין: הנימוקים שכנגד קבלת ההצעה הזו של חברת הכנסת קורן, שאנחנו שמענו אותם בדיונים קודמים, אלה נימוקים טכניים.

דב חנין: נימוקים טכניים, זה יהיה קטן מדי.

דב חנין: בסדר, זה יהיה קטן, בגודל פרופורציונאלי לגודל האריזה.

דב חנין: אם הכיתוב יהיה קטן, הוא יהיה קטן, אבל עדיף כיתוב קטן ועדיף תווית קטנה אדומה מאשר היעדר תווית בכלל.

דב חנין: ואני פונה אליך, אדוני המנכ"ל, לשקול את ההצעה הזאת באמת באופן פתוח, כי אנחנו באים לתועלת העניין.

אלי אלאלוף: אוקיי.

אלי אלאלוף: היות שהייתה לי ישיבת הכנה, תקצרו בזה, כי יש תשובה טובה לכם.

אלי אלאלוף: בבקשה, יעל.

יעל כהן-פארן: אני רוצה לחזור לעיקרון הבסיסי שכל מוצר מזיק צריך להיות מסומן ובעצם אנחנו חוטאים כאן באמת לעיקרון הזה, הכי בסיסי.

יעל כהן-פארן: יש כאן הרבה מאוד מוצרים שהם מזיקים שלא היו מסומנים, נקודה, ובפרט שעושים להם גם את ההנחה עכשיו מהטבלה שהיום באמת על כל חטיף, קטן כגדול, יש את הטבלה ואפשר להסתכל, זה גם יירד.

יעל כהן-פארן: אז אנחנו כאילו הרענו את המצב מבחינת, כמו שנאמר כאן קודם, ילדים ומבוגרים, כולם, שצורכים את ה - - - הזאת.

יעל כהן-פארן: מדובר בעיקר בחטיפי שוקולד קטנים וכו'.

יעל כהן-פארן: עכשיו, זה לא שעל כל סוכריית טופי אפשר לסמן את הרכיבים התזונתיים שלה, בסדר, אז כשזה משהו כל כך קטן, סנטימטר מרובע, אני מוכנה שיהיה שם פטור, אבל באמת 25 סנטימטר מרובע, זה ממש משהו שבגודל שלו, כמו שהיום מסומנת בו הטבלה התזונתית, עם הערכים התזונתיים, אפשר גם שיהיה מסומן בקטן הסימון האדום שמצופה מאותו ופל מצופה.

אלי אלאלוף: כולל הסוכרייה של הבר מצווה?

יעל כהן-פארן: לא, אז אמרתי, על סוכריית הטופי של הבר מצווה, סנטימטר על סנטימטר - - -

נורית קורן: לא, אבל הסוכרייה של הבר מצווה באה באריזה גדולה, היא לא באה באריזה קטנה.

יעל כהן-פארן: - - - אני מוכנה שתורידו את זה, זה אמרתי.

מירב בן ארי: אז הנה, תקראי את האריזה הגדולה.

נורית קורן: זה לא ככה, מדברים על חטיפים יותר קטנים, תיכף את תיתני לילדה שלך חטיפים קטנים, את תרצי לדעת מה יש שם - - -

יעל כהן-פארן: ארבעה סנטימטר מרובע, שתיים על שתיים, בסדר, תורידו לארבע סנטימטר מרובע.

אלי אלאלוף: אוקיי, תודה.

אלי אלאלוף: בבקשה, רחל, ואחר כך אם יש מהציבור שגם רוצה, בבקשה.

מירב בן ארי: אל תדאגי, אני אקרא, לא היא תקרא.

נורית קורן: ברור שאת תקראי, אף אחד לא ביקש - - -

מירב בן ארי: לא, אמרת שהילדים יקראו.

אלי אלאלוף: בבקשה, אבל בקיצור.

רחל עזריה: כן, אני רק רוצה לומר שהנושא הזה כבר נידון המון ואני יודעת שגם עשיתם עבודה מאחורי הקלעים כדי לנסות להגיע לאיזה שהן הסכמות.

רחל עזריה: אני חושבת שמה שמאוד חמור שיצא פה, שהאריזות הקטנות כאילו פטורות מהכול וזה אריזות שהן לא מאוד מאוד מאוד קטנות, זה לא סוכריית בר מצווה, ולכן אני חושבת שצריך לשקול מחדש את המעמד של האריזות הקטנות, במיוחד כיוון שבסופו של דבר רוב הזמן אלה האריזות שאנחנו אוכלים.

רחל עזריה: זאת אומרת אפילו אם אנחנו מסתכלים פה על הקפה או על התה, בסוף הרבה פעמים זה הגודל שאנחנו רואים ואנחנו לא רואים את האריזה הגדולה שבה משהו היה כתוב ובעצם לזה אנחנו מסתכלים, אז אני חושבת שטוב לעשות דיון מחודש על גודל האריזה.

אלי אלאלוף: אוקיי, עוד חברים רוצים פה?

<דורית אדלר: אני רוצה קודם כל לכל חברי הכנסת שדיברו פה ואני רוצה לציין שלמעשה הסימון האדום הוא סימון ויזואלי שיכול להיות גם על סנטימטר על סנטימטר.

<דורית אדלר: זאת אומרת אם אנחנו לא יכולים להכניס את כל הפירוט התזונתי, שתהיה רק הנקודה האדומה, זה כבר יספיק לקהל כדי לדעת.

<דורית אדלר: צריך להבין, הנושא של חטיפים באופן עקרוני, חלקו הגדול מזון מזיק ואנחנו צורכים הרבה מאוד ממנו, הוא חלק מהמנועים של המגפה ולכן אני מצטרפת לביטול הדבר.

<דורית אדלר: מזון מזיק צריך להיות מסומן, לא משנה מה הגודל שלו, עם המדבקה האדומה.

אלי אלאלוף: תודה.

אלי אלאלוף: בבקשה, גברת.

<יפה חובב: אני רק רוצה להזכיר שהפטור הזה ניתן על מנת לעודד צריכה של מוצרים קטנים, מדודים, וזה היה הרעיון של הרפורמה.

נורית קורן: גם אם הוא מזיק?

<יפה חובב: לא יאכל בכלל ילד?

<יפה חובב: לפחות שיאכל מנה קטנה.

נורית קורן: לא, לא אמרנו שלא יאכל, אבל זה לעודד את הצריכה.

רחל עזריה: אף אחד לא הבין את העידוד הזה.

אלי אלאלוף: חבר'ה, תנו לה, היא יודעת לבטא את עצמה מאוד יפה.

<יפה חובב: ודבר נוסף, אני רוצה להגיד שהפטור הזה מבוסס על הדירקטיבה האירופית המעודכנת, ששם יש פטור גם לסימון מהטבלה התזונתית.

אלי אלאלוף: תודה.

אלי אלאלוף: עוד מישהו רוצה להתייחס?

אלי אלאלוף: נציג התעשיינים, שבדרך כלל בדקה ה-90 מבקש רשות, אתה יכול לקבל עכשיו.

<שלום זידלר: אני מצטרף למה שאמרה חברתי לפני שנייה.

<שלום זידלר: אנחנו רואים, גם באירופה וגם בארץ, וכולנו חיים את החיים ולכולנו יש או היו ילדים, המנות המדודות, יש להן מטרה גם חיובית ולכן לשים עליהן סימנים אדומים או טבלה תזונתית זה לא הדבר החשוב, במיוחד כשכל האינפורמציות האלה מופיעות על האריזה החיצונית בה נמכרות האריזות הקטנות.

נורית קורן: כן, אבל לא כולם - - -

אלי אלאלוף: בואו נאפשר עכשיו למשרד ה - - -

נורית קורן: אני רק רוצה לומר שעם כל הכבוד לתעשיינים, ואני מבינה את צרכי התעשייה ואני מבינה גם שהם הלכו לפי הדירקטיבה האירופית, אבל זה לא אומר שהכול נכון ויש דברים שאנחנו לא הולכים לפי הקודים האירופיים.

נורית קורן: אני חושבת שהתעשיינים יוכלו להתמודד ובמיוחד שזה כבר היה ואנחנו יודעים, אף אחד לא מסתכל על האריזה הגדולה.

אלי אלאלוף: תודה.

אלי אלאלוף: חבר הכנסת מאיר כהן.

מאיר כהן: אני מבין שכל האירוע הזה הוא אירוע פורץ דרך, אז כשאני שומע 'האירופים עשו כך' ו'למה שנהיה יותר טובים', אנחנו צריכים להיות יותר טובים מהאירופים.

מאיר כהן: נדמה לי שדיברתי עם רונית ממשרד הבריאות והיא אמרה, אני אצטט אותך, שהיא מוזמנת לארגון הבריאות העולמי בכדי שהיא תייצג את הרפורמה - - -

<קריאה: היא כתבה מאמר לארגון הבריאות העולמי.

מאיר כהן: בכדי שהיא תייצג את הרפורמה הטובה הזאת שיוצאת מכנסת ישראל למקומות אחרים.

מאיר כהן: אז החשש הזה של 'אנחנו לא רוצים להיות יותר טובים', 'אנחנו כן רוצים להיות יותר טובים מהם'.

נורית קורן: יותר בריאים.

אלי אלאלוף: חבר'ה, אני מזכיר לכם שאתם לחוצים, הח"כים, אז - - - בבקשה את ההתערבויות שלכם.

אלי אלאלוף: בבקשה, מנכ"ל משרד הבריאות רוצה לענות.

סימן טוב: תודה רבה.

סימן טוב: אז רק אני אומר מה היה הרעיון שהנחה אותנו כשכן עשינו את הפטור ומה אנחנו מציעים בעקבות הדיון.

סימן טוב: אכן רצינו ליישר קו עם אירופה ועם הדירקטיבה האירופית שפוטרת מסימון בכלל וזה כשגודל האריזה הוא עד 25 סנטימטרים רבועים.

סימן טוב: אנחנו בדקנו את זה ובדקנו את זה ובדקנו את זה, אין בארץ הרבה דברים כאלה.

סימן טוב: זה זניח שבזניחים, אבל אנחנו שומעים את האמירות פה של חברי הכנסת.

סימן טוב: לגבי מארז גדול ניתן מענה, היה על זה גם דיון מפורט בפעם הקודמת.

סימן טוב: אני מזכיר לכולם שבצ'ילה הפטור הוא לא ל-25, הוא ל-30 סנטימטרים.

סימן טוב: מה שאנחנו מציעים זה שמכיוון שבישראל היום יש את הסימון הרגיל על המזונות שנמצאים באריזות שהן קטנות גם מ-25, יישאר המצב הזה, כלומר תישאר טבלת הסימון התזונתי ללא הסימון האדום, כמו בצ'ילה, אבל כן, לא נרע את המצב ביחס למצב היום.

סימן טוב: כלומר יהיה את הזימון התזונתי, קלוריות וכל הדברים האחרים.

נורית קורן: בלי מדבקה אדומה?

סימן טוב: בלי מדבקה.

יעל כהן-פארן: זה מצחיק.

סימן טוב: זה לא מצחיק.

יעל כהן-פארן: לא, אני רוצה להבין את הנימוק.

מירב בן ארי: תקראי מה יש במוצר, מה הבעיה?

מירב בן ארי: תקראי מה כתוב - - -

יעל כהן-פארן: אוי נו - - -

אלי אלאלוף: יעל, עוד לא - - -

מירב בן ארי: מה הבעיה?

מירב בן ארי: תקראי.

יעל כהן-פארן: כל אחד שמדבר פה את מתנפלת.

מירב בן ארי: אני לא דיברתי בכלל, כולכם דיברתם, לא הוצאתי מילה, מה את מקשקשת?

יעל כהן-פארן: לא, לא הוצאת מילה, רק הערת הערות.

מירב בן ארי: אני לא דיברתי בכלל.

אלי אלאלוף: אוקיי, חבר'ה.

יעל כהן-פארן: אני באמת לא מבינה את הרעיון.

אלי אלאלוף: אבל לא קיבלת רשות דיבור.

יעל כהן-פארן: אף אחד לא קיבל פה רשות דיבור, גם היא לא.

אלי אלאלוף: רגע, רגע, תאפשרו להבין.

אלי אלאלוף: עוד לא גמר, פאק, מה קרה?

מירב בן ארי: כן, ישר היא פותחת.

מירב בן ארי: לא הוצאתי מילה.

מירב בן ארי: לא הוצאתי מילה.

יעל כהן-פארן: לא, רק הערת - - -

מירב בן ארי: תפסיקי לצעוק עליי כבר.

מירב בן ארי: מה זה הדבר הזה?

אלי אלאלוף: חבר'ה, באמת, בואו - - -

יעל כהן-פארן: היא לא שמה לב להערות שלה.

אלי אלאלוף: חבר'ה, בואו נעשה באווירה טובה.

נורית קורן: יש תקן אירופי גם לדיבורים?

מירב בן ארי: אבל לך מותר להגיד הכול - - -

אלי אלאלוף: נורית, מירב.

אלי אלאלוף: בבקשה.

מירב בן ארי: אני לא מצליחה להבין, יש פה צד אחד ששולט בדיון.

יעל כהן-פארן: כן, צד אחד ששולט בדיון, בדיוק.

<נעה בן שבת: אולי אפשר לבקש ממשרד הבריאות להסביר את התיקונים שייערכו בנוסח בעקבות זאת כדי שנוכל להבין האם זה נגיד משנה את הנושא של האריזה הסגורה כשזה - - -

דב חנין: לא, האריזה הסגורה, נשאר אותו דבר.

אלי אלאלוף: אז השאלה ברורה לכם?

אלי אלאלוף: תתייחסו, בבקשה.

מאיר כהן: זה מצוין, הפתרון של משרד הבריאות נהדר.

אלי אלאלוף: נכון.

אלי אלאלוף: מה שהיה זה מה שיהיה.

רחל עזריה: כן, נכון.

נורית קורן: זה כבר יותר טוב, הם רצו להפסיק - - -

רחל עזריה: די, תפסיקו, זו רפורמה ענקית.

מירב בן ארי: די כבר.

אלי אלאלוף: חבר'ה, מספיק.

רחל עזריה: צריך להעביר את הרפורמה הזאת, יותר חשוב - - -

יעל כהן-פארן: אבל אני מנסה להבין.

אלי אלאלוף: אבל, חבר'ה, יש לי בקשה.

אלי אלאלוף: משרד הבריאות מבקש - - -

רחל עזריה: זה לא שווה את זה, זו רפורמה חשובה מדי.

אלי אלאלוף: אבל, חבר'ה, מספיק.

מירב בן ארי: אולי תקשיבי להם?

מירב בן ארי: אם את לא מקשיבה ל - - -

אלי אלאלוף: מירב, אל תעשי סדר במקומי.

אלי אלאלוף: מה אני אעשה אם אני לא אעשה סדר?

מירב בן ארי: נתתי לה טיפ.

דב חנין: אדוני היושב ראש, אפשר שאלה?

אלי אלאלוף: לא.

אלי אלאלוף: שרון, בבקשה, את רוצה להתייחס לבקשה של היועצת המשפטית?

<שרון גוטמן: למעשה מההחלטה נגזרים מספר תיקונים בנוסח, תקנה 3(ב)(11) למעשה נמחקת, היא עוברת לתקנה 6, תיכף אני אגיע לזה, ולכן היא נמחקת.

<שרון גוטמן: בתקנה 3(ד), מאחר שהיא אזכרה את אותה תקנה, אנחנו צריכים לעשות תיקון נוסח והנוסח יהיה 'ארז יצרן באריזה שקופה מספר יחידות מזון ארוזות מראש, למעט יחידות מזון הפטורות מסימון בסמלי המזון האדומים לפי הסיפא של תקנת משנה 6(ג)', שתיכף נגיע אליה.

<שרון גוטמן: בתקנה 6(ג), נוסף בסוף 'הוראות תקנה 5 לא יחולו על תרכובת מזון לפעוטות ועל יחידת מזון ארוזה מראש ששטח קדמת האריזה שלה, המחושב כאמור בתקנה 9(2) אינו גדול מ-25 סמ"ר'.

<שרון גוטמן: בתקנה 8, אנחנו לא מגדילים את הסימון לעומת הסימון של היום, אנחנו לא מגדילים את חלק א' של הטבלה ל-120, אלא משאירים, בגלל גודל האריזות, אותו גודל ולכן בתקנה 8(ג)(1) אנחנו מציעים בסוף, בתקן ישראלי 1145 להוסיף 'ואולם ביחידת מזון ארוזה מראש ששטח קדמת האריזה שלה, המחושב כאמור בתקנה 9(2) אינו גדול מ-25 סמ"ר – בגודל המזערי הנדרש לעניין סימון רכיבים בתקן ישראל 1145'.

<שרון גוטמן: גם בתקנה 9, שמאזכרת את אותן יחידות קטנות, נגזר התיקון שבמקום שיהיה רשום 'למעט', יהיה כתוב 'למעט ביחידת מזון ששטח קדמת האריזה שלה אינו גדול מ-25 סמ"ר, שסימון סמלי המזון האדומים, יכול שלא יהיה בקדמת האריזה ואין יותר צורך במילים שהוא חייב בו מכוח תקנה 3(ה).

<נעה בן שבת: השאלה אם יכול להיות שיהיה סימון מזון אדום על יחידה כזאת?

<שרון גוטמן: כן יכול להיות ולכן אנחנו משאירים את האופציה שהוא יכול.

יעל כהן-פארן: זה יהיה באופן וולונטרי?

<שרון גוטמן: אם יהיה מישהו, לא יודעת אם יהיה, שיתנדב לסמן בסמל אדום הוא יוכל לעשות את זה, הוא יוכל לעשות את זה לפי הגודל הקטן שמוזכר בתקנה 9(3)(א).

מאיר כהן: יפה.

מירב בן ארי: כל יצרן כשהוא קם בבוקר הוא אומר לעצמו 'היום אני אשים סימון אדום'.

אלי אלאלוף: חבר'ה.

יעל כהן-פארן: אני רוצה לבקש - - -

אלי אלאלוף: יעל, בבקשה.

יעל כהן-פארן: אני מבקשת להבין, אני רוצה להבין, בסוף את אומרת בעצם בתקנה שלך שיש מקום באמירה של אם מישהו רוצה הרי יש לו מקום לסמן, לכן עדיין לא ברור לי מדוע הם מוחרגים מהסימון האדום.

אלי אלאלוף: לא, אנחנו לא מתחילים דיונים.

יעל כהן-פארן: לא, אבל אני לא קיבלתי מענה.

מירב בן ארי: די, דיברנו על זה כבר.

יעל כהן-פארן: לא, היה דיון מאוד לחוץ ועכשיו יש לך זמן אז בוא נבין את המשמעות - - -

מירב בן ארי: ממש לא היה לחוץ.

יעל כהן-פארן: אני רוצה להבין - - -

אלי אלאלוף: לא, אין לי זמן לבזבוזים.

מירב בן ארי: אנחנו ישבנו שעות על גבי שעות.

יעל כהן-פארן: שנייה, בדיון, באמירה של מנכ"ל המשרד, שמדובר במעט מאוד אריזות, אני חושבת שפה הבעיה כי ברגע שהאריזות האלה יהיו פטורות יהיו הרבה אריזות כאלה.

אלי אלאלוף: יש לי הצעה בשבילך, תצביעי נגד.

אלי אלאלוף: חבר'ה, אנחנו עוברים להצבעה.

יעל כהן-פארן: יהיו הרבה יותר - - -

מירב בן ארי: שעות על גבי שעות על האריזות הקטנות.

אלי אלאלוף: אני חושב שהנושא ברור - - -

מירב בן ארי: מספיק, די, מוצה.

אלי אלאלוף: המציעה של הרביזיה, חברת הכנסת נורית קורן, קיבלה תשובות, אני חושב שמספקות - - -

נורית קורן: אבל - - -

אלי אלאלוף: אני עובר להצבעה.

נורית קורן: אני רק הייתי רוצה שזה באמת יהיה חיוב, שתהיה מדבקה אדומה.

מירב בן ארי: אבל לא יהיה.

אלי אלאלוף: לא יהיה חיוב.

אלי אלאלוף: אנחנו עוברים להצבעה לפי הקריאה האחרונה.

מאיר כהן: אבל יהיה סימון.

מירב בן ארי: יש סימון על מרכיבי המוצר.

אלי אלאלוף: יש סימון תזונתי.

<שרון גוטמן: גם יהיה סימון מספר כפיות סוכר.

<שרון גוטמן: אני לא הדגשתי את זה, אבל יהיה סימון של מספר כפיות סוכר.

מירב בן ארי: כן, סימון תזונתי.

אלי אלאלוף: אוקיי.

אלי אלאלוף: אז, בבקשה, ברשותכם, מי בעד הנוסח כפי שנקרא עכשיו על ידי שרון ו - - -

מאיר כהן: כולל כפיות הסוכר.

אלי אלאלוף: כולל כפיות סוכר, כולל הסימון בעבר.

אלי אלאלוף: מי בעד?

<קריאה: רגע, כל הנוסח?

אלי אלאלוף: היא קראה את כל הנוסח.

אלי אלאלוף: מי נגד?

אלי אלאלוף: אוקיי.

אלי אלאלוף: 5 מול 2.

אלי אלאלוף: יש כאלה שנמנעו?

אלי אלאלוף: נמנע?

<קריאה: לא הספקנו להצביע.

אלי אלאלוף: אז אני חוזר.

אלי אלאלוף: מי בעד הנוסח כפי שנקרא ותוקן על ידי היועצת המשפטית בעקבות ההערה של חברת הכנסת נורית קורן והצהרה של מנכ"ל משרד הבריאות - - -

<קריאה: נורית, זה בלי נקודה אדומה.

נורית קורן: כן, אני יודעת.

נורית קורן: 5 כפיות סוכר ו - - -

מירב בן ארי: בלי.

מירב בן ארי: תקראו כמה זה ואז תחליטו.

אלי אלאלוף: רגע, אל תעזרו לי.

רחל עזריה: אפשר לסיים את ההצבעה?

אלי אלאלוף: אני קיבלתי נוסח שמאפשר להצביע עליו.

אלי אלאלוף: אז מי בעד הנוסח כפי שנקרא?

אלי אלאלוף: 9.

אלי אלאלוף: מי נגד? 3.

אלי אלאלוף: בראבו.

אלי אלאלוף: בעד – 9

אלי אלאלוף: נמנעים – אין תקנה 3(ב)(11) אושרה.

נורית קורן: טוב, לפחות השארנו את המצב הקיים וגם אפשר יהיה לסמן בנקודה אדומה וכפיות סוכר.

נורית קורן: אז אני רוצה להודות למנכ"ל.

מירב בן ארי: נכון, כל יצרן יקום בבוקר כדי לסמן באדום את המוצר שלו.

נורית קורן: אני רוצה להודות למנכ"ל משרד הבריאות שהתחשב ב - - -

אלי אלאלוף: יפה מאוד, נורית, צודקת, מגיע לו.

אלי אלאלוף: לא רק בשביל זה.

נורית קורן: נכון, בשביל כל התקנות.

רחל עזריה: גם ליו"ר שסופג את זה.

אלי אלאלוף: תקנה מספר 15(ב), של חברת הכנסת מירב בן ארי.

אלי אלאלוף: מה עמדתך?

אלי אלאלוף: את רוצה להסביר?

מירב בן ארי: אם הוא מוריד את הסעיף, אני מבחינתי הסעיף הזה מעמיס נטל רגולטורי, בעיקר על מפעלים קטנים ובינוניים שאין להם את אותו אדם שיעשה את כל החישובים.

מירב בן ארי: ביקשתי כבר והאמת שהייתה כבר נכונות בוועדה הקודמת, חבל למרוח את הזמן, המנכ"ל הודיע לי אתמול בערב גם.

מירב בן ארי: אני אומרת שאם הסעיף הזה יורד אני מסירה את הרביזיה שלי.

סימן טוב: לא, את לא צריכה להסיר, צריך - - -

מירב בן ארי: להשאיר, ואז - - - כן, כן, נעה הסבירה לי.

אלי אלאלוף: אז מי בעד הרביזיה?

אלי אלאלוף: מי נגד?

אלי אלאלוף: טוב.

אלי אלאלוף: אז יש רביזיה.

אלי אלאלוף: בעד – רוב

אלי אלאלוף: הבקשה לרביזיה על סעיף 15(ב) אושרה.

אלי אלאלוף: עכשיו, בהתאם להודעה שלה אתה רוצה ל - - -

סימן טוב: אז אני אומר, אנחנו שמענו גם את הדיון פה בוועדה בנוגע לסעיף 15(ב) - - -

<נעה בן שבת: שעכשיו הוא מופיע פה כ-14(ב).

סימן טוב: אז מה שמופיע פה בנוסח כ-14(ב) היה מוכר ברביזיה כ-15(ב), זה כל העניין של ההצהרות.

סימן טוב: אנחנו מוציאים אותו, כי לא נדרש בנסיבות האלה.

סימן טוב: יכול להיות שבהמשך אנחנו נתקן את התוספת החמישית בנפרד, שמבהירה את היחסים בין המשווק לבין הקמעונאי וכל מערכת היחסים ביניהם, בעת הזאת אנחנו מסכימים עם מה שעלה פה בדיון, שזה מיותר.

סימן טוב: גם מצד הייעוץ המשפטי של הוועדה, אני יכול לציין, ולכן זה בסדר.

מירב בן ארי: תודה רבה, אדוני המנכ"ל.

אלי אלאלוף: עכשיו נצביע על להוריד את סעיף 14(ב).

<נעה בן שבת: 14(ב) בנוסח המעודכן.

אלי אלאלוף: מי בעד להוריד את סעיף 14(ב)'?

<קריאה: כבוד היושב ראש, אפשר להגיד משהו - - -

אלי אלאלוף: לא, אני קובע מתי.

<קריאה: אבל זה על הסעיף הזה.

מירב בן ארי: תן לנו להצביע.

אלי אלאלוף: אנחנו מורידים.

<קריאה: אני יודע, אני רוצה, בבקשה, להגיד משפט.

אלי אלאלוף: בשלב זה בשביל מה?

אלי אלאלוף: אנחנו יודעים שמורידים.

<קריאה: כי אם הכוונה להוסיף את זה בתוספת החמישית זה יהיה מצב - - -

אלי אלאלוף: לא, חנון ורחום, כשתגיע התוספת החמישית.

אלי אלאלוף: עד שנגיע לשם.

אלי אלאלוף: אז עכשיו, מי בעד להוריד את סעיף 14(ב) מהתקנות הנוכחיות?

אלי אלאלוף: מי נגד?

אלי אלאלוף: טוב.

אלי אלאלוף: אז זה ירד.

אלי אלאלוף: בעד – רוב

אלי אלאלוף: נמנעים – אין ההצעה בדבר הסרת סעיף 14(ב) מהתקנות אושרה.

אלי אלאלוף: ההצעה שלי, אני מציע שאנחנו נדון בה רק בסוף, ברשותכם.

אלי אלאלוף: בסעיף 5.

אלי אלאלוף: יעל, הסעיף שלך לגבי הנתרן.

יעל כהן-פארן: לגבי ה-300 מיליגרם, אבקת המרק.

מירב בן ארי: איזה סעיף זה עכשיו?

יעל כהן-פארן: סעיף 5 בטבלה, בקשה לרביזיה, לגבי הנתרן במזון הנוזלי.

<נעה בן שבת: יש גם התייחסות בסעיף 18 לגבי הוראת המעבר.

יעל כהן-פארן: אני מבקשת כאן רביזיה כי למעשה בפועל, בלי שהיה איזה דיון מעמיק, המספר שמופיע כאן בטבלה נותן דה פקטו פטור לסימון אבקות מרק, נקודה.

יעל כהן-פארן: זו המשמעות של הדבר הזה.

אלי אלאלוף: הרשו לי לציין במיוחד את כניסתה של חברת הכנסת יוליה מלינובסקי.

יעל כהן-פארן: אנחנו יודעים שלמשרד הבריאות יש תכנית לאומית לצמצום תזונת הנתרן, לצמצום אכילת הנתרן הלאומית, שאנחנו יודעים שיש בארץ צריכה מופרזת, בערך פי שניים ממה שצריך לממוצע לנפש בנתרן.

יעל כהן-פארן: אז איך זה מסתדר עכשיו?

יעל כהן-פארן: כשזה עלה בדיון, ושוב, היו דיונים, בעיניי, שהיו קצת לחוצים.

יעל כהן-פארן: בוא נגיד את זה ככה בצורה עדינה.

אלי אלאלוף: יש בג"צ בשביל זה.

יעל כהן-פארן: לא, אין בג"צ, הכול בסדר.

אלי אלאלוף: תפנו לבג"צ, שסוף סוף יתעסק במשהו טוב.

יעל כהן-פארן: אז עכשיו יש לנו הזדמנות - - -

נורית קורן: לפחות הוא יעסוק באבקת מרק ולא בנושאים פוליטיים.

יעל כהן-פארן: למצות את הדיון, אדוני.

יעל כהן-פארן: הם היו ענייניים אבל לחוצים.

יעל כהן-פארן: כשענה לי המנכ"ל מדוע זה השתנה, הרי היה רשום שם לפני כן 100, מדוע זה השתנה?

יעל כהן-פארן: אז התשובה הייתה שרצו להשוות בין היבש ומוצק והנוזלי.

יעל כהן-פארן: כשאני אמרתי שבעצם אין כאן מקום להשוואה, כי אתה לא באמת אוכל 300 גרם בייגלה.

יעל כהן-פארן: אף אחד לא מסוגל, אני מקווה, לאכול חבילה שלמה של 300 גרם בייגלה.

מירב בן ארי: אני אוכלת את זה ב - - -

סימן טוב: אנחנו אוכלים את זה בלי מלח.

יעל כהן-פארן: בואו נעשה תחרות בייגלה, אני מבטיחה לכם ש-300 גרם אתם תיחנקו ולא תהיו מסוגלים לאכול, בעוד 300 מיליגרם מרק זה בסך הכול מאג גדול, זה הכול, זה מאג גדול שבלי בעיה כל אחד שותה כאן בשלושה שלוקים.

יעל כהן-פארן: עכשיו, 300 מיליגרם, אמנם זה ירד ל-300, זה כבר לא 400, אבל גם 300 זאת כמות רבה ומופרזת.

יעל כהן-פארן: בעצם במאג של 300 מיליגרם מרק יש 900, 900 זה יותר משליש מהצריכה היומית המומלצת המקסימלית, שהיא 2,300, לנתרן ואנחנו יודעים שאזרחי ישראל ונתרן לא כל כך מסתדרים, צריכים להפריד ביניהם.

סימן טוב: מסתדרים טוב מדי.

יעל כהן-פארן: אז אני חוזרת ואומרת, אני קוראת לעשות פה שינוי, להחזיר את זה ל-100.

יעל כהן-פארן: זה הצעד הנכון.

יעל כהן-פארן: אם אנחנו רוצים להבטיח את בריאות הציבור, לסמן מוצרים מזיקים, לא צריך להחריג את אבקת המרק.

יעל כהן-פארן: תודה.

אלי אלאלוף: בואו נאפשר למשרד הבריאות להגיב.

סימן טוב: אנחנו נשארים בעמדתנו.

סימן טוב: אני חייב לומר שגם כשהיה את ה-400 אני לא ראיתי את האסון הגדול.

סימן טוב: אני לא רואה פה אנשים יושבים עם ספלים של מרק ושותים את זה במשך כל היום.

יעל כהן-פארן: אנשים שותים מרק.

דב חנין: הוא אומר שהדבר הטוב שלא צורכים את המוצר הזה, אז לא צריך - - -

יעל כהן-פארן: צורכים וצורכים הרבה.

סימן טוב: דיברתם, אני אדבר.

סימן טוב: בתפיסה שלי אבקת מרק זה מוצר שנועד לתיבול וככזה הוא אכן משמש באופן מידתי.

סימן טוב: מכיוון שאנחנו החרגנו אותו מקטגוריות התיבול, כמו שאולי יש במקומות אחרים, הכנסנו אותו לקטגוריות המזון הנוזלי.

סימן טוב: התחלנו עם 400 כי מלכתחילה רצינו להחריג אותו ואז לא בהכרח שמנו לב למה שמנו במזון הנוזלי.

סימן טוב: כששמנו את זה שם העלינו את זה ל-400 כדי ליישר קו, לאור ההערות שהיו פה בדיון גם מצד חברי וחברות הכנסת וגם מצד הנציגים המקצועיים הורדנו את זה ל-300 ואנחנו עומדים על דעתנו שה-300 הוא סביר ומידתי.

סימן טוב: אם אנחנו נראה שעדיין לא הצלחנו והגורם לזה הוא כי אנשים שותים בכמויות מרקים אנחנו נבוא לפה ונשנה שוב.

סימן טוב: אנחנו בכל מקרה נלווה את כל האירוע הזה בבדיקה לראות איך זה משפיע על דפוסי הצריכה, אם נראה שזה הדבר המחולל הנוראי של צריכת הנתרן במדינת ישראל אני מבטיח לכם שאני אבוא לפה, נתמודד באומץ עם העניין הזה.

רחל עזריה: וזה רק תקנות.

סימן טוב: זה תקנות.

רחל עזריה: תקנות, לא חקיקה ראשית.

אלי אלאלוף: ברשות

אלי אלאלוף: כם אני רוצה לעבור להצבעה.

<נעה בן שבת: אתה צריך להצביע אם לפתוח את הדיון מחדש בנושא הזה.

יעל כהן-פארן: אני רוצה להצביע על הרביזיה.

אלי אלאלוף: את רוצה שנצביע על הרביזיה קודם?

יעל כהן-פארן: כן.

אלי אלאלוף: אחר כך לא נקבל את ההצעה, בזמן שאפשר לא לקבל את הרביזיה.

יעל כהן-פארן: אתם יכולים גם לדחות את הרביזיה, זו החלטה שלכם, אבל אני מבקשת שכן נעשה פה דיון וניתן לעוד - - -

אלי אלאלוף: אוקיי, אז מי בעד לפתוח את הרביזיה?

אלי אלאלוף: אני איתך.

יעל כהן-פארן: תודה.

אלי אלאלוף: מי נגד?

אלי אלאלוף: בעד – רוב

אלי אלאלוף: נמנעים – אין ההצעה לרביזיה על סעיף 5 אושרה.

אלי אלאלוף: מי בעד התיקון של חברת הכנסת יעל כהן-פארן?

יעל כהן-פארן: להחזיר את הכמות ל-100.

מירב בן ארי: תצביעי, שיהיה מי שיצביע לפחות.

אלי אלאלוף: מי נגד?

אלי אלאלוף: אוקיי.

אלי אלאלוף: הרביזיה לא התקבלה, ההצעה נשארה כמו שהיא.

<קריאה: תתפשרו איתנו, 200, בואו נעשה פשרה.

מירב בן ארי: היינו צריכים להחזיר ל-400, התפשרנו על 300.

מירב בן ארי: בעד – מיעוט

מירב בן ארי: נמנעים – אין הרביזיה על סעיף 5 לא נתקבלה.

אלי אלאלוף: האחרון, חבר הכנסת דב חנין על נושא הקדמה, לקצר את השלבים.

דב חנין: כן, תודה, אדוני.

אלי אלאלוף: אני רוצה, ברשותך, לפתוח בדבר אחד.

אלי אלאלוף: יש פה איזה אי הבנה.

אלי אלאלוף: אני לא מאשים אף פעם תקשורת, אבל היא אשמה בזה במקרה הזה.

אלי אלאלוף: אנחנו לא דחינו את יישום התקנות, שיהיה ברור לכולם.

אלי אלאלוף: היישום דורש שנתיים כדי להיות מופעל באופן מלא, אבל דברים מסוימים יכולים להיעשות, לא נדחה, בסך הכול אפילו התהליך קוצר מבחינת הזמנים ואני מבקש שתסבירו את זה - - -

<קריאה: אבל למה זה דורש שנתיים?

<קריאה: מה, יש מחסור ב - - -

אלי אלאלוף: מפני שזה דורש.

אלי אלאלוף: אז אני רוצה שיהיה ברור, זה גם עונה לחוק שקראנו חוק שרת המשפטים.

אלי אלאלוף: שיהיה ברור, לא עשינו כדי לשכוח, שלח ושכח, לא, ההיפך.

אלי אלאלוף: אז בבקשה, אדוני.

דב חנין: תודה, אדוני היושב ראש, ההבהרה שלך היא אכן הבהרה מאוד חשובה.

דב חנין: לא הוועדה הזו גורמת לדחייה של שנתיים, אלא חוק איילת שקד.

דב חנין: אגב, זה לא חוק שרת המשפטים איילת שקד, זה חוק איילת שקד, לפני שהיא הייתה שרת משפטים היא גם עשתה נזקים וזה נזק שהיא עשתה אז.

דב חנין: זה לא בידי הוועדה הזו ולכן אני אומר את זה גם לנוכחים כאן.

דב חנין: אנחנו כוועדה של הכנסת כרגע מאשרים תקנות, אין לנו יכולת בתקנות לשנות חוק.

דב חנין: אנחנו יכולים ככנסת לשנות את החוק, אבל זה נצטרך לעשות בערוץ אחר ולא בדיון הזה בוועדה.

דב חנין: אבל כיוון שממילא היישום של התקנות נדחה בשנתיים בגלל חוק איילת שקד אני הצעתי שאנחנו נשתמש בשנתיים האלה כדי לפתור את בעיית הבלבול שנוצר כתוצאה מזה שיש שלבים שהיה להם מקום, היה להם מקום כאשר לא היה חוק איילת שקד.

דב חנין: כשלא היה חוק איילת שקד אז אמרו בואו נעשה את זה בשלבים כדי שתעשיית המזון תסתגל וכדי שהמערכת תיכנס לפעולה בצורה שוטפת.

דב חנין: כרגע יש לנו ממילא שנתיים הסתגלות שנכפו עלינו, אז אני מציע, במקום לבלבל את הציבור ולהגיד לו 'עכשיו זה כן תקין', 'עכשיו זה לא תקין', 'עכשיו זה בריא', 'עכשיו זה לא בריא', לבלבל את הציבור, לבלבל את התעשייה, לייצר אי ודאות, לקבוע שבעוד שנתיים אנחנו נעבור למשטר הסופי, זה יהיה גם יותר פשוט, גם יותר חסכוני ובעיקר גם הרבה הרבה יותר ברור לציבור הרחב.

דב חנין: לכן אני מבקש ממשרד הבריאות לשקול את הנושא הזה ולהיענות לבקשה, זה לא שינוי כזה גדול, אגב.

אלי אלאלוף: בוא נבקש את התגובה של המשרד, בבקשה.

סימן טוב: אנחנו מתנגדים לבקשה שלך, חבר הכנסת חנין.

סימן טוב: אנחנו פה בסוף, ותיכף נגיע לזה גם בעוד שינוי שאנחנו נציע לוועדה לעשות, במערכת איזונים מאוד עדינה, בסוף יש לא רק תעשייה ואנחנו לא פה כדי לדאוג לתעשייה, אנחנו פה כדי לשנות הרגלים של הציבור.

סימן טוב: מלכתחילה אנחנו באנו עם שלושה שלבים.

סימן טוב: שלב ראשון שהיה אמור להיכנס באופן מיידי עם ספים יותר גבוהים גם של נתרן, גם של סוכר וגם של שומן רווי וכעבור שנה וחצי השלב השני וכעבור שנה וחצי השלב השלישי.

סימן טוב: כתוצאה מחוק איילת שקד הבנו שבעצם יש לנו עכשיו פער של שנתיים, שאגב אם לא נסיים את הדיונים היום אז השנתיים יהפכו לשלוש, צריך גם את זה לומר ולכן צריך לראות שאנחנו באמת מסיימים ומתחילים לעבוד.

סימן טוב: ונוצרה לנו איזה שהיא בעיה, אז מה שעשינו, במקום שנדחה את כל התהליך בשנתיים ונתחיל בעוד שנתיים את השלב הראשון אמרנו שנתחיל בעוד שנתיים את השלב השני ושנה לאחר מכן את השלב השלישי.

סימן טוב: עשינו פה איזה שהוא שקלא וטריא בין הדברים האלה.

סימן טוב: אני אקדים ואומר, אני הורדתי את הסוכר מהשלב השני ב-15.12, השלב השני נמשך שנה, הוא נמשך שנה בלבד, בוא נבין על מה אנחנו מדברים, שנה בלבד שנועדה לאפשר גם לתעשייה וגם לחיך הלאומי של כולנו להתרגל לרמות יותר נמוכות של מלח וסוכר.

סימן טוב: אנחנו לא רוצים להגיע למצב, בעיניי זה יהיה לא טוב אם התוצאה של הרפורמה תהיה שנגיע לסופר ונראה שהכול אדום.

סימן טוב: אנחנו רוצים שהתעשייה, ועל זה נעמוד ונקים צוותים שמלווים את זה, ונשמח אם גם הכנסת תבדוק את זה, שנראה שהתעשייה מנצלת את הזמן שניתן לה לעשות הפחתות יזומות כבר עכשיו בסוכר, בנתרן ובשומן רווי.

סימן טוב: כדי לאפשר לה את זה בצורה יותר נאותה אנחנו בשנה הראשונה של יישום התקנות, בין שלב ב' לשלב ג', שלב ב' היה צריך להיות מלכתחילה 15 גרם סוכר, אני אמרתי פה 12, אחר כך בדקנו את עצמנו, אנחנו חושבים שהדבר הנכון הוא לתת באמצע את ה-13.5, שוב השנה הזאת כדי לתת לתעשייה ולחיך הלאומי את הזמן להתרגל.

סימן טוב: שנה אחר כך יגיע השלב הסופי לעניין הזה של סימון המזון.

סימן טוב: אל תפחדו, הזמן עובר, יגיע גם הדבר הזה וגם את הדבר הזה אנחנו ניישם באופן מלא.

סימן טוב: ויש גם ערך לגרום לכך שהתעשייה בישראל לא תרגיש שאנחנו רואים אותה כאויב העם.

סימן טוב: הם לא אויב העם, אני אומר לכם את זה באחריות, לאורך כל השיח שלי איתם.

סימן טוב: זה בסדר גמור, הם הבינו את הצורך שלהם להשתנות וביקשו שנעזור להם להשתנות.

סימן טוב: בעיניי זו בקשה אחראית ורצון וכממשלה, מרגע שאנחנו שמענו את האמירה הזאת מהתעשייה, החובה שלנו לסייע להם.

סימן טוב: זה מה שצריך לעשות, אנשים לא יפסיקו לאכול מזון שמייצרת התעשייה, זה לא יקרה, ולכן צריך למצוא פה את האיזונים הנכונים.

סימן טוב: אלה הם בעיניי האיזונים הנכונים.

רחל עזריה: יישר כוח.

אלי אלאלוף: אני רוצה להודות, אני גם מביע דעה אחת פשוטה, אחריות הביצוע היא על הפקידות, האחריות על המעקב של הביצוע על הפקידות של המשרד, שיש לה יתרון על הפוליטיקאים, הם פה להרבה שנים.

אלי אלאלוף: מי בעד ההצעה של דב חנין?

אלי אלאלוף: מי נגד?

אלי אלאלוף: ההצעה הוסרה.

אלי אלאלוף: בעד – רוב

אלי אלאלוף: נמנעים – אין ההצעה לביטול שלב הביניים לא נתקבלה.

אלי אלאלוף: לגבי ההצעה שלי, אני שמרתי אותה טכנית, כדי שאם במידה שאני אצטרך אני אשתמש בה, אבל כרגע - - -

סימן טוב: לא, היא נועדה לאפשר את ה-13.5.

סימן טוב: ברשותך, היא נועדה לאפשר את המעבר מ-12 ל-13.5, בשלב ב' בשנה הראשונה.

אלי אלאלוף: מי בעד הרביזיה שלי?

אלי אלאלוף: אוקיי.

אלי אלאלוף: בעד – רוב

אלי אלאלוף: נמנעים – אין הבקשה לרביזיה נתקבלה.

אלי אלאלוף: אז עוד פעם, זו רביזיה על התיקון הזה וכל התקנות ברביזיה שלי.

מירב בן ארי: רגע, כל הרביזיה או כל - - -

<נעה בן שבת: אדוני, רגע, הצבעתם בעד הרביזיה, פתחתם את כל התקנות, זה בעצם מה שקרה?

אלי אלאלוף: לא, כל אחד ואחד.

מירב בן ארי: כל רביזיה בנפרד.

<נעה בן שבת: אז עכשיו אתה צריך ל - - -

סימן טוב: אז אני אסביר, השינוי שאנחנו עושים זה בתקנה 18(ב).

אלי אלאלוף: אז סליחה, ההצבעה הקודמת בוטלה.

סימן טוב: תקנה 18(ב) היא התקנה של הוראת המעבר של השלב השני.

סימן טוב: אני רק אזכיר, יש את הוראת הקבע.

סימן טוב: אני עוד מעט אפנה אתכם אליה.

סימן טוב: את הוראת הקבע אנחנו לא משנים, היא בסעיף 5, אותה אנחנו לא משנים.

סימן טוב: בסעיף 18(ב) יש את הוראת המעבר ובטור של כמות 100 גרם במזון מוצק, השורה של סף סוכרים, במקום 12 גרם יהיה כתוב 13.5 גרם.

סימן טוב: זה השינוי.

סימן טוב: אני מפנה אתכם, זה בעמוד 12, יש את הטבלה העליונה פה ופה כתוב 12 גרם, במקום 12 יהיה כתוב 13.5.

<קריאה: למה?

סימן טוב: המשמעות המעשית זה שבשנה הראשונה התיקון יהיה, סף הגרם לסימון יהיה 13.5 ולא 12.

סימן טוב: ב-12 שהיה פה, אני שלפתי את זה כאן, אחר כך עשינו בדיקה מעמיקה, גם עם התעשייה והוחלט שיותר נכון שיהיה 13.5.

אלי אלאלוף: כרגע כתוב 12, זה עובר ל-13.5 בשנה הראשונה.

<נעה בן שבת: רק עוד שתי הערות לנוסח, גם בקשר לתקנות.

<נעה בן שבת: היו שני מקומות שהיה כתוב 'מוצר' במקום 'מזון' שינינו למזון, כי זו הייתה הכוונה.

<נעה בן שבת: עוד דבר, בתקנה שמתייחסת לאריזות, 3(ד), היה כתוב 'אריזה שקופה שניתן לראות בעדה', וכמובן שהמטרה היא שאפשר יהיה לקרוא בעדה ולכן נחליף את המילה 'לראות' במילה 'לקרוא'.

<נעה בן שבת: שני תיקונים קטנים.

אלי אלאלוף: אוקיי, אז כולל התיקונים.

אלי אלאלוף: כן, אדוני, בבקשה.

<שלום זידלר: אני רוצה רק להתייחס לתקופה הבאה עד למצב הסופי, שהיה מקודם שנה וחצי ולא בכדי, כי יש הרבה מאוד נתונים חוץ ממה שמשרד הבריאות עורך ועושה ובודק.

<שלום זידלר: יש תקנים, יש תקינה במדינת ישראל, אני יכול לספר לכם על ארבעה תקנים לפניי, תקן לחם, תקן סלטים, תקן ריבות.

<שלום זידלר: סתם, לדוגמה בריבות, הוא לא מאפשר הפחתת סוכר.

<שלום זידלר: לדוגמה.

<שלום זידלר: משרד הבריאות אכן יעשה את כל מה שהמנכ"ל - - - משרד הבריאות וצוותו יעשו, אבל יש דברים שאינם נתונים, לא בידם ולא בידיה של התעשייה.

<שלום זידלר: לכן מה שאני מבקש, לאחר שהתאמנו את עצמנו לכל אותה חקיקה שבאה לכאן, שמשרד הבריאות הביא, בכל זאת להשאיר כמו שהומלץ על ידי ועדת ההסדרה, שבפרק הזמן עד להגעה לטבלה הסופית יהיה בכל זאת שנה וחצי, כפי ששם נכתב.

<שלום זידלר: בגלל הסיבות האלה.

נורית קורן: שנה וחצי במקום שנה?

מירב בן ארי: זו בקשה לגיטימית.

<שלום זידלר: במקום שנה, שנה וחצי.

רחל עזריה: אבל יש לנו את השנתיים הראשונות.

<שלום זידלר: כן, אבל יש תקינות.

סימן טוב: הבקשה של יו"ר איגוד המזון היא כזאת, לפי הנוסח שיש כרגע עד לכניסה של שלב ב' יש שנתיים ושנה אחר כך השלב השלישי.

סימן טוב: מה שהוא ביקש זה להאריך את המעבר משלב ב' לשלב ג' משנה לשנה וחצי.

רחל עזריה: אבל יש לנו את השנתיים הנוספות.

<שלום זידלר: אני מסביר.

מירב בן ארי: אבל הוא מסביר.

<שלום זידלר: יש תקינות ואתם יותר ממני יודעים שלשנות תקינה במדינת ישראל זה תהליך לא קצר.

רחל עזריה: יש לך שלוש שנים.

אלי אלאלוף: אוקיי, העמדה של המדענים של משרד הבריאות לא בעד, אז אנחנו נישאר עם ההצעה של המנכ"ל.

אלי אלאלוף: אנחנו עכשיו מצביעים על כל התקנות?

<שלום זידלר: כבוד היושב ראש - - -

<נעה בן שבת: על התיקון - - -

אלי אלאלוף: כן, זה כולל את התיקון של במקום 12 להעלות ל-13.5.

אלי אלאלוף: אנחנו נשארים בלוח הזמנים המקורי שהובא פה בתקנות.

אלי אלאלוף: מי בעד כל התקנות היפות והבריאות לטובת הציבור?

אלי אלאלוף: מי נגד?

אלי אלאלוף: בעד – רוב

אלי אלאלוף: נמנעים – אין תקנות הגנה על בריאות הציבור (מזון) (סימון תזונתי), התשע"ח 2017, אושרו.

אלי אלאלוף: אני שמח לסגור ישיבה - - -

נורית קורן: תודה רבה ואני מברכת את משרד הבריאות שהשכיל לעשות תקנות כאלה.

סימן טוב: אני מודה לכם ומודה ליושב ראש ומודה גם לשר הבריאות ובעיקר לכל העובדים והעובדות.

אלי אלאלוף: אני מודה לכם.